《水调歌头 授回阳子口诀》
宋代·王玠

性本无修证，命乃有施为。了明此理，道凭玄牝作根基。

要得谷神不死，好住西南村里，更莫起狐疑。动静分双用，下手要知时。

玩真空，调真息，运真机。铅生汞产，封闭丹炉炼紫芝。

拨转银河斗柄，抽出坎中一画，直去补南离。行满功成日，飞步上天墀。

作者简介：（?—1132）宋长洲人，一作善化人，字介玉。为舒蕲镇抚使孔彦舟幕属。彦舟谋叛，问计于玠，玠谕以顺逆，彦舟怒而囚之。逾数日复问之，玠言词愈切，因与妻子俱被害于龙眼矶。